ബംഗാളില് ബന്ദ് ഹര്ത്താലായി അടിച്ചമര്ത്താന് ശ്രമിച്ച് മമത കൊല്ക്കത്ത ഭാരത് ബന്ദ് ബംഗാളില് ഹര്ത്താലായി. പ്രക്ഷോഭത്തെ പിന്തുണയ്ക്കുന്നെന്ന് അവകാശപ്പെടുന്ന മമത സംസ്ഥാനത്ത് പ്രതിഷേധത്തെ അടിച്ചമര്ത്താനാണ് ശ്രമിച്ചത്. പലയിടത്തും തൃണമൂല് ബിജെപി പ്രവര്ത്തകര് സമരം പൊളിക്കാന് മുന്നിട്ടിറങ്ങി. എന്നാല്, ബംഗാള് ജനത ഒറ്റക്കെട്ടായി പ്രതിഷേധിച്ചു. ഇടതുമുന്നണി സമരത്തിന് പൂര്ണ പിന്തുണ നല്കി. പൊലീസ് അതിക്രമത്തില് നിരവധി പേര്ക്ക് പരിക്കേറ്റു. ഖനികളില് ബഹുഭൂരിപക്ഷം തൊഴിലാളികളും ജോലിയില്നിന്ന് വിട്ടുനിന്നു.ചണമില്ലുകള് പ്രവര്ത്തിച്ചില്ല. കൊല്ക്കത്തയില് ഇടതുമുന്നണി സംഘടിപ്പിച്ച പ്രകടനത്തിന് സിപിഐ എം സംസ്ഥാന സെക്രട്ടറി സൂര്യകാന്ത മിശ്ര, ഇടതുമുന്നണി ചെയര്മാന് ബിമന് ബസു തുടങ്ങിയ നേതാക്കള് നേതൃത്വം നല്കി.